_:n53de19ea9e054159ba768370971eb3e0xb0
<http://schema.org/articleBody>
"Gwamnan jihar Katsina Aminu Bello Masari ya amince da nadin karin masu ba shi shawara na musamman guda uku.\n\nWadanda a ka nada din su ne Alhaji Muhd Lawal Aliyu S.A kan inganta rayuwar al’umma, da Kabir Dankaura Muhd S.A Banking and finance da Engr. Mannir Muhammad Musa, S.A Power and Energy.\n\nGwamna Aminu Bello Masari yace nadin nasu ya zo ne duba da yadda suke da jajircewa kan aiki, sannan ya taya su murna tau da addu’ar Allah ya taya shi riko.\n\nAlhaji Muhd Lawal Aliyu Tsohon P.s ne, kuma tsohon shugaban ma’aikatan jihar Katsina, har lokacin da ya yi ritaya 2016.\n\nShi kuwa Kabir Dankaura Muhd S.A Banking and Finance, shi ne tsohon Akanta general na jihar Katsina, da ya yi ritaya daga aiki a kwana-kwananan.\n\nEngr. Mansur Muhd Musa, shi ne dama S.A Power and Energy a wa’adin farko na gwamnatin Aminu Bello Masari.\n\nKazalika, gwamna Aminu Bello Masari ya amince da nadin Abubakar Waziri a matsayin mataimakin na musamman kan yan Nig. Musulmai mazauna Katsina da Uche Okonkwo S.A ga mazauna Katsina kiristoci.\n\nBugu da kari, gwamnan ya amince da nada Abdullahi Aliyu da Sani Mansur a matsayin S.A on media, da kuma amincewa da karin matsayi ga Alhaji Sabo Musa daga S.A Restoration zuwa S.S.A Restoration.\n\nGwamnan jihar Katsina Aminu Bello Masari ya yi la’akarin cewa kowane ma’aikacin gwamnatin ya cancanci ya samu sabon tsarin albashi.\n\nGwamnan wanda ya bayyana haka a lokacin da yake jawabi ga taron zaben sabbin shugabannin kungiyar ma’aikatan lafiya ta jihar Katsina, yace hauhawar farashin kaya, da gurguntar tattalin arzikin kasa ya cinye wancan tsohon tsarin albashin.\n\nSai gwamnan ya bukaci kungiyoyi da kada su dauki zanga zanga a matsayin babban aikinsu ga ya’yan kungiyoyinsu.\n\nGwamna ya tunasar da ma’aikatan lafiyar cewa, suna da matukar amfani wajen kula da lafiyar marasa lafiya a asibitoci.\n\nYa kara da cewa ceto rayukan marasa lafiya yafi tarin yawan kudi a aljihu.\n\nAlhaji Aminu Bello Masari ya jaddada bukara ga shugabannin kungiyoyin kwadago da su bada tasu gudunmuwar don ingantuwar aiklin gwamnati.\n\nTun da farko shugaban kungiyar ma’aikatan lafiya na jihar Katsina mai baring ado Comrede. Hussaini Hamisu Yanduma, yace an shirya taron ne don yin bita ga ayyukan kungiyar na tsawon shekaru (4), da kuma aban sabbin shugabanni.\n\nSai ya yabi Gwamna Aminu Bello Masari bisa ga hangen nesasa dangane da kokariun ciyar da Jihar gaba."
<https://hausa.leadership.ng/masari-ya-rantsar-da-mashawartansa/>